VAZIRLAR MAHKAMASINING “IShLAB ChIQARILGAN VA SOTILADIGAN PAXTA TOLASI UChUN HISOB-KITOB QILISh MEXANIZMINI TAKOMILLAShTIRISh TO‘G‘RISIDA” 2003 YIL 3 IYuNDAGI 240-SON QARORIGA QISMAN O‘ZGARTIRIShLAR KIRITISh HAQIDA

Paxta tolasi narxlarini qayta hisoblab chiqishning amaldagi tartibini Liverpul paxta uyushmasining qiymat farqlari ko‘rsatmasiga asoslangan xalqaro amaliyotga muvofiqlashtirish maqsadida Vazirlar Mahkamasi qaror qiladi: 
 1. O‘zbekiston Respublikasi Tashqi iqtisodiy aloqalar agentligi, Iqtisodiyot vazirligi va Moliya vazirligining 2003-yil hosilidan boshlab Liverpul paxta uyushmasining qiymat farqlari ko‘rsatmasiga binoan tola uzunligi 1,3/32 dyuym (kod 35) bo‘lgan 5-tip paxta tolasi bazaviy narxidan tolaning boshqa tiplariga o‘tishda ilovaga muvofiq chegirma va nakidkalarni joriy etish to‘g‘risidagi taklifiga rozilik berilsin. 
 2. Belgilab qo‘yilsinki, Liverpul paxta uyushmasining qiymat farqlari ko‘rsatmalari raqamlari hamda Cotton Outlook tomonidan e’lon qilinadigan kotirovka ko‘rsatkichlari ±5 foizdan ortiq miqdorga o‘zgargan taqdirda paxta tolasining tiplar bo‘yicha narxlarini qayta hisoblab chiqish koeffitsiyentlari O‘zbekiston Respublikasi Tashqi iqtisodiy aloqalar agentligining Moliya vazirligi va “O‘zpaxtasanoat” uyushmasi bilan kelishilgan takliflari asosida Vazirlar Mahkamasining Umumiqtisodiyot kompleksi va Tashqi iqtisodiy aloqalar kompleksi rahbarlari tomonidan qayta ko‘rib chiqiladi va tasdiqlanadi. 
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosarlari R.S. Azimov va E.M. G‘aniyev zimmasiga yuklansin.